《和楚人李子鹄寄阎古古先生》
清代·彭桂

千秋身在固非轻，肯任他年青史评。空想《大风》歌沛邑，只馀落日吊彭城。

巢由岂尚高人节，楚汉徒成孺子名。寄谢北山猿鹤侣，不烦泉畔涤尘缨。

作者简介：江苏溧阳人，原名椅，字爰琴，又字上馨。诸生。当时名公均视为才士，工诗，足迹远涉幽蓟，所闻所见益助其奇。康熙十八年荐举鸿博，不赴。有《初蓉阁集》、《谷音集》。